Document ID: 32001D0904

Komission päätös,
tehty 18 päivänä joulukuuta 2001,
suu- ja sorkkataudille alttiiden eläinlajien siirtorajoituksista tehdyn päätöksen 2001/327/EY muuttamisesta seitsemännen kerran
(tiedoksiannettu numerolla K(2001) 4382)
(ETA:n kannalta merkityksellinen teksti)
(2001/904/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY(1), sellaisena kuin se on viimeksi muutettuna direktiivillä 92/118/ETY(2), ja erityisesti sen 10 artiklan,
sekä katsoo seuraavaa:
(1) Eräiden Yhdistyneen kuningaskunnan osien suu- ja sorkkatautitilanne paranee edelleen, ja komission päätöksellä 2001/740/EY(3) vahvistettuja suojatoimenpiteitä puretaan vähitellen eläinperäisten tuotteiden osalta. Isossa-Britanniassa taudille alttiiden eläinten lähettäminen ei ole sallittua, mutta Pohjois-Irlannissa se on sallittua.
(2) Kaikki jäsenvaltiot ovat panneet täytäntöön suu- ja sorkkataudille alttiiden eläinlajien siirtorajoituksista tehdyssä komission päätöksessä 2001/327/EY(4), sellaisena kuin se on viimeksi muutettuna päätöksellä 2001/709/EY(5), säädetyt taudille alttiiden eläinlajien siirtorajoitukset.
(3) Kyseisten toimenpiteiden soveltaminen myös Pohjois-Irlantiin on aiheellista, minkä vuoksi on tarpeen mukauttaa eräitä hyväksyttyjen keräyskeskusten tiedoksiantamista koskevia säännöksiä ja samanaikaisesti pidentää toimenpiteiden voimassaoloaikaa.
(4) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Muutetaan päätös 2001/327/EY seuraavasti:
1) Korvataan 1 artiklan 1 kohta seuraavasti: "1. 'hyväksytty keräyskeskus' neuvoston direktiivin 64/432/ETY 2 artiklan 2 kohdan o alakohdassa määriteltyjä keräyskeskuksia,".
2) Korvataan 2 artiklan 1 kohdan johdantokappale seuraavasti: "1. Rajoittamatta direktiivin 91/68/ETY ja komission päätöksen 2001/740/EY soveltamista jäsenvaltioiden on varmistettava, että jäsenvaltioiden välisessä siitokseen, lihotukseen ja teurastukseen tarkoitettujen lampaiden ja vuohien kaupassa sovelletaan seuraavia vaatimuksia:".
3) Korvataan 4 artiklassa oleva päivämäärä päivämäärällä "31 päivän maaliskuuta 2002".
2 artikla
Tämä päätös on osoitettu kaikille jäsenvaltioille.
Tehty Brysselissä 18 päivänä joulukuuta 2001.

Labels: 0
3
8
6